**LIETUVOS RESPUBLIKOS SVEIKATOS APSAUGOS MINISTRAS**

**VALSTYBĖS LYGIO EKSTREMALIOSIOS SITUACIJOS VALSTYBĖS OPERACIJŲ VADOVAS**

**SPRENDIMAS**

**DĖL LIETUVOS RESPUBLIKOS SVEIKATOS APSAUGOS MINISTRO,**

**VALSTYBĖS LYGIO EKSTREMALIOSIOS SITUACIJOS VALSTYBĖS OPERACIJŲ VADOVO 2021 M. KOVO 12 D. SPRENDIMO NR. V-513 „DĖL PAVEDIMO ORGANIZUOTI, KOORDINUOTI IR VYKDYTI SAVANORIŠKĄ PROFILAKTINĮ TYRIMĄ UGDYMO ĮSTAIGOSE“ PAKEITIMO**

2021 m. gegužės 31 d. Nr. V-1245

Vilnius

1. P a k e i č i u Lietuvos Respublikos sveikatos apsaugos ministro, valstybės lygio ekstremaliosios situacijos valstybės operacijų vadovo 2021 m. kovo 12 d. sprendimą Nr. V-513 „Dėl pavedimo organizuoti, koordinuoti ir vykdyti savanorišką profilaktinį tyrimą ugdymo įstaigose“:

1.1. Pakeičiu preambulę ir ją išdėstau taip:

„Vadovaudamasis Lietuvos Respublikos civilinės saugos įstatymo 15 straipsnio 2 dalies 4 punktu, Lietuvos Respublikos žmonių užkrečiamųjų ligų profilaktikos ir kontrolės įstatymo 8 straipsniu, Lietuvos Respublikos Vyriausybės 2020 m. vasario 26 d. nutarimu Nr. 152 „Dėl valstybės lygio ekstremaliosios situacijos paskelbimo“, Valstybiniu ekstremaliųjų situacijų valdymo planu, patvirtintu Lietuvos Respublikos Vyriausybės 2010 m. liepos 20 d. nutarimu Nr. 1503 „Dėl Valstybinio ekstremaliųjų situacijų valdymo plano patvirtinimo“, Lietuvos Respublikos Vyriausybės 2020 m. lapkričio 4 d. nutarimo Nr. 1226 „Dėl karantino Lietuvos Respublikos teritorijoje paskelbimo“ 13.3 ir 13.4 papunkčiais, Lietuvos Respublikos Vyriausybės 2020 m. gruodžio 16 d. nutarimu Nr. 1419 „Dėl valstybės lygio ekstremaliosios situacijos valstybės operacijų vadovo paskyrimo“, Lietuvos Respublikos Vyriausybės 2021 m. vasario 12 d. pasitarimo protokolu Nr. 10 (2 klausimas), 2021 m. kovo 3 d. pasitarimo protokolu Nr. 14 (2 klausimas) n u s p r e n d ž i u:“.

1.2. Pakečiu 1 punkto pirmąją pastraipą ir ją išdėstau taip:

„1. Įpareigoti Lietuvos Respublikos Vyriausybės 2020 m. lapkričio 4 d. nutarimo Nr. 1226 „Dėl karantino Lietuvos Respublikos teritorijoje paskelbimo“ 13.2 papunktyje nenurodytų savivaldybių administracijų direktorius pasirinktose savivaldybės teritorijoje veikiančiose ugdymo įstaigose, vykdančiose pradinio, pagrindinio ir vidurinio ugdymo programą, jų sutikimu, jei jų savininkė yra ne savivaldybė, ir visų savivaldybių administracijų direktorius (toliau bendrai – savivaldybės) pasirinktose savivaldybės teritorijoje veikiančiose ugdymo įstaigose, vykdančiose profesinį mokymą, jų sutikimu, jei jų savininkė yra ne savivaldybė (toliau bendrai – mokykla), organizuoti, koordinuoti ir vykdyti savanorišką profilaktinį tyrimą COVID-19 ligai (koronaviruso infekcijai) diagnozuoti – pagal pradinio, pagrindinio, vidurinio ugdymo programą ar profesinio mokymo įstaigoje ugdomų mokinių (toliau – mokiniai) ir mokyklose kontaktiniu būdu dirbančių darbuotojų (toliau – mokyklos darbuotojai) (toliau – profilaktinis tyrimas), vienu iš šių būdų savivaldybės administracijos direktoriaus sprendimu:“.

1.3. Pakeičiu 3.3.3 papunktį ir jį išdėstau taip:

„3.3.3. jei mokiniui dėl to, kad jis nebuvo mokykloje, per šio sprendimo 3.3.1 ar 3.3.2 papunktyje nustatytą maksimalų terminą neatliktas ar nebus atliktas kaupinių PGR tyrimas arba antigeno testas, jam ne anksčiau kaip prieš 48 val. iki grįžimo į ugdymo procesą kontaktiniu būdu atliekamas antigeno testas. Antigeno testas atliekamas mobiliajame punkte, kitoje ASPĮ ar mokykloje, jei joje vykdomas šio sprendimo 1.2 papunktyje nurodytas profilaktinis tyrimas. Kai antigeno testas atliekamas mobiliajame punkte, jaunesnių nei 16 metų mokinių atstovai pagal įstatymą ir 16 metų ir vyresni mokiniai registruojasi į mobilųjį punktą elektroniniu būdu Karštosios linijos 1808 interneto svetainėje www.1808.lt arba Karštosios linijos telefonu 1808.“

2. N u s t a t a u, kad šio sprendimo 1.1 ir 1.2 papunkčiai įsigalioja 2021 m. birželio 1 d.

Sveikatos apsaugos ministras, valstybės lygio

ekstremaliosios situacijos valstybės operacijų vadovas Arūnas Dulkys